stanford-oval/wikipedia huggingface dataset:
אבי יעקבי
ביוגרפיה

יעקבי גדל בקיבוץ גונן, בנם של בנימין וריקי, הוא הבכור מבין 10 אחים, שלושה מהם שירתו אף הם כטייסים בחיל האוויר, בהם אל"ם עידו יעקבי שהיה מפקד בית הספר לטיסה. גיסו הוא אלוף נמרוד שפר, עמיתו לקורס הטיס. הוא גדל בבית דתי ובגיל 16 החליט להסיר את הכיפה.
התגייס לחיל האוויר ב-1979, סיים קורס טיס מספר 96 ב-1981 והוכשר כטייס קרב. הוא שירת בטייסת מטוסי סקייהוק ובמלחמת לבנון שירת כטייסת מטוסי כפיר. לאחר המלחמה עשה עשה הסבה למטוסי F-16 "נץ" בטייסת הסילון הראשונה. ב-1986 היה חבר משלחת חיל האוויר לארצות הברית לקליטת ראשוני מטוסי ה-F-16 "ברק" וערך את טיסת הבכורה עליהם בישראל. הוא שימש סגן מפקד טייסת הסילון הראשונה. ב-1989 יצא ללימודי ארכיטקטורה בטכניון אותם סיים כמצטיין נשיא, ובהמשך שירותו בחיל האוויר פיקד על טייסת 253 (טייסת "נץ"). בשנים 1997–1999 פיקד על טייסת 109 (טייסת "ברק"). לאחר מכן שירת כראש ענף תכנון במטה חיל האוויר. ב-2001 מונה למפקד בסיס נבטים וב-2003 למפקד בסיס רמת דוד. בתפקידיו הבאים שירת כסגנו הצבאי של האחראי על אגף אמצעים מיוחדים במשרד הביטחון וראש מטה האמצעים המיוחדים במטכ"ל. השתחרר משירות הקבע ב-2010. הוא המשיך לשרת כטייס קרב במילואים עד 2015 ולאחר מכן המשיך לשרת כמדריך טיסה בבית הספר לטיסה. בפרישתו היה שיאן הטיסות בחיל האוויר, עם יותר מ-4,000 שעות טיסה.
לאחר שחרורו כיהן כיו"ר תוכנית "שותפות 2000", ארגון שהוקם על ידי קהילת דטרויט לתמיכה בפרויקטים בגליל. כן עבד בחברת בטר פלייס, כראש מטה וסגן נשיא לענייני תפעול. הוא בעל תואר שני בדיפלומטיה וביטחון מאוניברסיטת תל אביב.
ב-2018 הצטרף לחברה גט פבריק הישראלית, כסמנכ"ל תפעול. ביולי 2022, מונה יעקבי למנכ"ל החברה במקומו של אלרם גורן.
לקריאה נוספת

אריאלה רינגל-הופמן, משפחה מעופפת, ידיעות אחרונות, המוסף לשבת, 24 ביוני 2005
דן פישל, שבט אחים ביטאון חיל האוויר, מס' 113(214), פברואר 1997
הערות שוליים

↑  אמיר אורן,'"`UNIQ--nowiki-00000001-QINU`"'אמיר אורן | אבות ובנים, באתר הארץ, 14 בספטמבר 2009
↑  שי טל ועמית דרנגר, ‏ברק בעיניים, באתר חיל האוויר הישראלי
↑  אמיר אורן‏, תיבדק היעלמות 300 מ' שקל במשרד הביטחון, באתר וואלה, 27 במרץ 2006
↑  שינויים בצמרת שותפות 2000
↑  מאיר אורבך,'"`UNIQ--nowiki-00000006-QINU`"'חברת המחסנים הרובוטיים פבריק מפטרת יותר מ-120 עובדים בישראל ובעולם, באתר כלכליסט, 13 ביולי 2022
Good Luck, Babe!

"Good Luck, Babe!" (בעברית: "בהצלחה, מותק!") הוא שיר של הזמרת והיוצרת האמריקאית צ'אפל רואן. הוא יצא כסינגל ב-5 באפריל 2024 דרך אמיוזמנט רקורדס ואיילנד רקורדס. היא כתבה את השיר יחד עם ג'סטין טרנטר ודן ניגרו, כשהאחרון הפיק אותו.
השיר קיבל מועמדות בטקס פרסי גראמי ה-67 בקטגוריות הקלטת השנה, שיר השנה וביצוע סולו הפופ הטוב ביותר.
רקע

באפריל 2024, רואן שלחה דואר אלקטרוני למעריצים לפיה הסינגל החדש שלה "Good Luck, Babe!" יצא ב-5 באפריל 2024, תוך כתיבה שהשיר ”עוסק באיחול "בהצלחה" למישהו שמתכחש לגורל”. היא הוסיפה שזה יהיה ”השיר הראשון של הפרק הבא”, לאחר יציאת אלבום האולפן הראשון שלה The Rise and Fall of a Midwest Princess בספטמבר 2023. אמיוזמנט ואיילנד רקורדס הוציאו את הסינגל בפורמטים של הזרמת מוזיקה והורדה דיגיטלית.
כתיבה והלחנה

רואן כתבה את השיר עם ג'סטין טרנטר ודן ניגרו, והצהירה שהיא "רק רצתה לכתוב שיר פופ המנוני גדול", ושזה "היה קשה לכתוב". מבחינה לירית, השיר מדבר על הטרוסקסואליות כפויה, כשרואן מתארת מערכת יחסים עם אישה שמנסה להכחיש את רגשותיה הרומנטיים כלפי רואן ולנשים בכלל.
וידאו קליפ לירי

קליפ לירי נלווה ל-"Good Luck, Babe!" יצא ב-5 באפריל 2024, יחד עם צאתו הרשמית של השיר.
בספטמבר 2024, רואן הופיעה בטקס פרסי הווידאו קליפים של MTV עם השיר. ההופעה של רואן הוצגה על ידי מלכת הדראג סשה קולבי.
ביקורות > הופעות ברשימות

| כתב עת | רשימה | מיקום | מקור |
| --- | --- | --- | --- |
| בילבורד | 50 השירים הטובים ביותר של 2024 (עד כה): רשימת צוות | 3 |  |
ביקורות > פרסים ומועמדויות

| פרס | קטגוריה | תוצאה | מקור |
| --- | --- | --- | --- |
| פרס הווידאו קליפים של MTV | שיר הקיץ | מועמדות |  |
| פרסי המוזיקה של MTV אירופה | השיר הטוב ביותר | מועמדות |  |
| פרס גראמי | הקלטת השנה | מועמדות |  |
| פרס גראמי | שיר השנה | מועמדות |  |
| פרס גראמי | ביצוע סולו הפופ הטוב ביותר | מועמדות |  |
הופעה מסחרית

"Good Luck, Babe!" הגיע עד כה למקום העשירי בבילבורד הוט 100 במצעד של ה-13 ביולי 2024, והפך לכניסה הראשונה של רואן למצעד. במצעד הסינגלים הבריטי, השיר הגיע עד כה לשיא במקום ה-18, והפך ללהיט הראשון של רואן בטופ 40 במצעד.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 6  |  |
|  עולמי | בילבורד גלובל ללא ארצות הברית | 11 |  |
|  אוסטרליה | מצעד הסינגלים האוסטרלי | 4 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 6 |  |
|  ארצות הברית | מצעד שירי הסטרימינג | 4 |  |
|  ארצות הברית | מצעד שירי הרדיו | 12 |  |
|  ארצות הברית | מצעד השירים הדיגיטליים | 13 |  |
|  ארצות הברית | מצעד הפופ איירפליי | 12 |  |
|  ארצות הברית | מצעד 40 השירים למבוגרים | 18 |  |
|  גרמניה | GfK – טופ 100 | 54  |  |
|  הממלכה המאוחדת | מצעד הסינגלים הבריטי | 16 |  |
|  ליטא | AGATA | 79 |  |
|  ניו זילנד | המצעד הניו זילנדי הרשמי | 21 |  |
|  קנדה | קנדה הוט 100 | 24 |  |
|  שוודיה | סוורייטופליסטן | – |  |
|  שוודיה | מצעד ה-Heatseeker | 10 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 31 |  |
|  עולמי | בילבורד גלובל ללא ארצות הברית | 62 |  |
|  ארצות הברית | בילבורד הוט 100 | 18 |  |
|  ארצות הברית | מצעד שירי הסטרימינג | 19 |  |
|  ארצות הברית | מצעד שירי הרדיו | 37 |  |
|  ארצות הברית | מצעד השירים הדיגיטליים | 27 |  |
|  ארצות הברית | מצעד הפופ איירפליי | 19 |  |
|  ארצות הברית | מצעד הפופ איירפליי למבוגרים | 30 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 4× פלטינה | 4,000,000 |
| הממלכה המאוחדת (BPI) | זהב | 400,000 |
| ניו זילנד (Recorded Music NZ) | זהב | 15,000 |
| קנדה (Music Canada) | 3× פלטינה | 240,000 |
סיכום
| בכל העולם | — | 4,655,000 |
מנפרד אוגלדה

מנפרד אלונסו אוגלדה ארסה (בספרדית: Manfred Alonso Ugalde Arce; נולד ב-25 במאי 2002 בארדיה שבקוסטה ריקה) הוא כדורגלן קוסטה ריקאי המשחק בעמדת החלוץ בקבוצת ספרטק מוסקבה ובנבחרת קוסטה ריקה.
קריירת מועדונים

אוגלדה גדל במחלקת הנוער של דפורטיבו סאפריסה. הוא ערך 42 הופעות ליגה במדי הקבוצה הבוגרת של המועדון במסגרת ליגת העל של קוסטה ריקה, בהן הבקיע 13 שערים.
ב-15 ביולי 2020 חתם אוגלדה בלומל מליגת המשנה הבלגית. הוא ערך 22 הופעות ליגה במדי המועדון, בהן הבקיע 11 שערים.
ב-25 ביוני 2021 הושאל אוגלדה למשך עונה אחת לטוונטה מליגת העל ההולנדית. ב-1 ביולי 2022 הוארכה השאלתו בעונה נוספת. ב-6 ביולי 2023 חתם על חוזה קבוע לארבע שנים במועדון.
ב-29 בינואר 2024 חתם על חוזה לארבע שנים וחצי ועבר לספרטק מוסקבה. אוגלדה הפך לקוסטה ריקאי הראשון בהיסטוריה של ספרטק מוסקבה.
קריירה בינלאומית

ב-1 בפברואר 2020 ערך אוגלדה את הופעת הבכורה שלו בנבחרת קוסטה ריקה, בהפסד 1-0 לנבחרת ארצות הברית במשחק ידידות.
נכלל בסגל נבחרת קוסטה ריקה לטורניר קופה אמריקה 2024.
הערות שוליים

↑  Costa Rican teenager Ugalde joins City Football Group באתר Xinhua Net, ‏ 15 ביולי 2020 (באנגלית)'"`UNIQ--templatestyles-00000012-QINU`"'
↑  Manfred Ugalde op huurbasis naar FC Twente באתר הרשמי של לומל, 25 ביוני 2021 (בהולנדית)'"`UNIQ--templatestyles-00000014-QINU`"'
↑  Wout Brama en Manfred Ugalde tekenen contract באתר הרשמי של טוונטה, 1 ביולי 2022 (בהולנדית)'"`UNIQ--templatestyles-00000014-QINU`"'
↑  Manfred Ugalde blijft bij FC Twente באתר הרשמי של טוונטה, 6 ביולי 2023 (בהולנדית)'"`UNIQ--templatestyles-00000014-QINU`"'
↑  https://www.championat.com/football/news-5414916-manfred-ugalde-stal-pervym-kostarikancem-v-istorii-spartaka.html
| נבחרת קוסטה ריקה – קופה אמריקה 2024 |
| --- | --- | --- |
|  1 צ'אמורו •  2 טיילור •  3 מיצ'ל •  4 ח. ורגאס •  5 פארון •  6 קסקאנטה •  7 קונטררס •  8 מורה •  9 אוגלדה •  10 אגילרה •   11 לסיטר •  12 קמפבל • 13 ברנס •  14 גאלו • 15 קאלבו • 16 בראן • 17 מדריגל • 18 קרוס • 19 ק. ורגאס • 20 אלקוסר • 21 סאמורה • 22 קירוס • 23 פ. סקיירה • 24 רוחאס • 25 מולינה • 26 ד. סקיירה • מאמן: אלפרו |  1 צ'אמורו •  2 טיילור •  3 מיצ'ל •  4 ח. ורגאס •  5 פארון •  6 קסקאנטה •  7 קונטררס •  8 מורה •  9 אוגלדה •  10 אגילרה •   11 לסיטר •  12 קמפבל • 13 ברנס •  14 גאלו • 15 קאלבו • 16 בראן • 17 מדריגל • 18 קרוס • 19 ק. ורגאס • 20 אלקוסר • 21 סאמורה • 22 קירוס • 23 פ. סקיירה • 24 רוחאס • 25 מולינה • 26 ד. סקיירה • מאמן: אלפרו | קוסטה ריקה |
כ"ט באדר

כ"ט באדר הוא היום העשרים ותשעה בחודש השישי 
בשנה העברית, למניין החודשים מתשרי, והיום העשרים ותשעה בחודש השנים עשר 
למניין החודשים מניסן.
פרשת בר המצווה של ילד שנולד בכ"ט אדר תלוי האם בר המצווה נחוג בשנה פשוטה או מעוברת והאם הילד נולד בשנה פשוטה או מעוברת. עבור ילד שנולד באדר א' או שבר המצווה חל בשנה פשוטה, פרשת בר המצווה היא פרשת ויקרא בשנים מהקביעויות זשג, בחג, בשה, גכה, והכז, פרשת ויקהל-פקודי לשנים מקביעות זחא, פרשת ויקהל לשנים מקביעות זחג ופרשת פקודי לשנים פשוטות מקביעות השא ולשנים מעוברות מהקביעויות זשה, בחה, בשז, גכז, החא והשג. עבור ילד שנולד באדר ב' או בשנה פשוטה, ובר המצווה חל בשנה מעוברת, פרשת בר המצווה, ברוב השנים, היא פרשת תזריע. אבל אם בר המצווה חל בשנה שלמה המתחילה ביום חמישי (שנה מקביעות השג) פרשת בר המצווה היא פרשת מצורע.
חגים ומועדים

יום כיפור קטן
גורן למעשר בהמה, לדעת רבי עקיבא ובן עזאי.
אירועים היסטוריים

היום השביעי של שבעת ימי המילואים
ה'תש"ח (אדר ב') – מלחמת העצמאות: הכפר דיר יאסין נכבש על ידי כוחות האצ"ל והלח"י. בהרוגים הפלסטינים בקרב דיר יאסין גם נשים וילדים רבים
ה'תש"ח (אדר ב') – מלחמת העצמאות: הקסטל נכבש סופית בידי כוחות ההגנה, אחרי שהחליף ידיים כמה פעמים
ה'תש"ח (אדר ב') – נפתחה הדרך לירושלים במבצע נחשון
ה'תשנ"ט – אריה דרעי מואשם בבית המשפט בקבלת שוחד
ה'תשס"ו – מפלגת קדימה זוכה בבחירות לכנסת ה-17 בישראל, ובכך לראשונה מאז קום המדינה לא זוכה מפלגת הליכוד או מפלגת העבודה בבחירות
נולדו

ה'תרס"ג – רודולף סרקין, פסנתרן יהודי-אוסטרי (נפטר ה'תשנ"א)
ה'תרס"ח (אדר ב') – אברהם מאסלו, פסיכולוג יהודי אמריקאי (נפטר ה'תש"ל)
ה'תרס"ט – נתן רוזן, פיזיקאי ישראלי, גילה יחד עם אלברט איינשטיין את גשר איינשטיין-רוזן (נפטר ה'תשנ"ו)
ה'תרע"ו (אדר א') – ג'ורג'ו באסאני, סופר ומשורר יהודי-איטלקי (נפטר ה'תש"ס)
ה'תש"י – דוד כהן (ראש ישיבה), ראש ישיבת חברון בירושלים, וחבר במועצת גדולי התורה של דגל התורה.
ה'תשי"ז (אדר א') – רא"ם הכהן, רב היישוב עתניאל וראש ישיבת בית ועד לתורה.
ה'תש"ך – שלי יחימוביץ', שדרנית רשת ב'. ח"כ מהמחנה הציוני ויו"ר האופוזיציה לשעבר
ה'תש"ך – אורי אורבך, שר הגמלאים, ח"כ, סופר ועיתונאי (נפטר בתשע"ה)
ה'תש"ל (אדר א') – פפי תורג'מן, כדורסלן ישראלי
ה'תשל"ג (אדר ב') – יואל חסון, פוליטיקאי ישראלי
ה'תשמ"ד (אדר א') – רינת בר, זמרת ומלחינה ישראלית
ה'תשמ"ו (אדר א') – רוני דואני, זמרת ישראלית הידועה גם בכינוייה רוני סופרסטאר
נפטרו

ד'תתקנ"ו – נרצחו רבי יצחק בן אשר הבחור משפייר נכד הריב"א ויהודים נוספים, בעלילת דם
ה'תר"ד – רבי נתן שטרן, רב בבניישטוט-שאקי (אבי רבי יוסף זכריה שטרן).
ה'תרכ"ו – רבי שלמה הכהן רבינוביץ', מחבר ספר 'תפארת שלמה', מגדולי האדמו"רים בדורו
ה'תרל"ו – רבי אברהם שאג-צוובנר, מתלמידי החתם סופר, רב וראש ישיבה בקוברסדורף שבשבע קהילות ובסוף ימיו בירושלים. (נולד בה'תקס"א)
ה'תרנ"ד (אדר א') – חיים פרס, חוקר הלשון העברית וממחיי השפה, עורך כתב העת הירושלמי שערי ציון. (נולד בי"ב בחשוון ה'תר"ד)
ה'תש"ג (אדר א') – אלכסנדר שור, היסטוריון יהודי (נולד ה'תרמ"א)
ה'תשמ"ו (אדר א') – הרב יעקב קמינצקי, ראש ישיבת "תורה ודעת" בארצות הברית (נולד ה'תרנ"א)
ה'תשנ"ז – (אדר א') – הרב גרשון ליבמן, ראש ישיבת אור יוסף-נובהרדוק בארמונטייר, צרפת (נולד ה'תרס"ה)
ה'תשע"ח – הרב מרדכי הגר, האדמו"ר מוויז'ניץ מונסי ומייסד ענף זה של החסידות (נולד ה'תרפ"ב)
כ"ח באדר – (ל' באדר א') – א' בניסן
אדר
הערות שוליים

↑  ספר זכירה לרבי אפרים בן יעקב מבון, גזירות אשכנז וצרפת.
לוקאס פרס

לוקאס פרס מרטינס (בספרדית: Lucas Pérez Martínez; נולד ב־10 בספטמבר 1988 בא קורוניה שבספרד) הוא כדורגלן ספרדי המשחק בעמדת החלוץ בפ.ס.וו איינדהובן.
קריירה

פרס נולד וגדל בלה קורוניה שבגליסיה, ספרד, והחל את דרכו בשלושה מועדונים מקומיים לפני שעזב למדריד והצטרף ל אתלטיקו מדריד ג' בה שיחק שנתיים בליגה הספרדית השלישית כשבקיץ 2009 חתם בראיו ואיקאנו ותחילה היה חלק מקבוצת המילואים עד שבעונת 2010/11 ערך את הופעת הבכורה שלו עם הקבוצה הראשונה של ראיו ב-6 בנובמבר 2010, בניצחון 0–3 על ריאל ואיאדוליד.
ב-17 בינואר 2011, כשחקן חופשי, חתם פרס לשלוש שנים בקרפטי לבוב מליגת העל האוקראינית ועזב לראשונה את ספרד. ב-17 ביולי כבש לוקאס את שער הבכורה שלו בקבוצה בתיקו 1-1 נגד אודסה. בינואר 2012 הוא הושאל לדינמו קייב, אך לכל אורך תקופת ההשאלה לא רשם דקות משחק בקבוצה ובתום העונה סיים את דרכו בקבוצה. ב-5 ביולי 2013 חתם על חוזה לשלוש שנים בפאוק סלוניקי, ששילמה עבורו 700 אלף אירו. ב-17 באוגוסט הוא כבש את שערו הראשון בקבוצה, בניצחון 0–3 על סקודה קסנטי. ב-18 ביולי 2014 הוא חזר לספרד והושאל לעונה אחת עם אופציה לרכישה לדפורטיבו לה קורוניה. ב-17 באוקטובר ערך את הופעת הבכורה שלו במדי "דפור" בה גם כבש את שערו הראשון בקבוצה, בניצחון 0–3 על ולנסיה. בתום עונת ההשאלה, רשם 21 הופעות וכבש שישה שערים וחזר לפאוק. ב-23 ביולי 2015 כבש בניצחון פאוק 0–6 על לוקומוטיבה במוקדמות הליגה האירופית, ושבוע לאחר מכן כבש לזכות פאוק שוב באותה המסגרת נגד ספרטק טרנבה.
ב-12 באוגוסט 2015 חתם פרס על חוזה לארבע שנים בדפורטיבו לה קורוניה ועד ה-12 בדצמבר עמד מאזנו בקבוצה על 11 כיבושים ב-15 משחקים והיה שותף לתיקו 2-2 של דפורטיבו מול ברצלונה. בסך הכלו רשם בקדנציה השנייה שלו במדי לה קורוניה 37 הופעות ליגה וכבש 18 שערים.
ב-27 באוגוסט 2016 הכריז מנג'ר ארסנל ארסן ונגר כי פרס עבר בדיקות רפואיות ויחתום בקבוצה לאחר השלמת עסקת ההעברה. שלושה ימים לאחר מכן, הושלמה העברתו לארסנל, כשחתם על החוזה בקבוצה ששילמה עבורו 17 מיליון אירו. ב-31 באוגוסט 2017 הושאל בחזרה לדפורטיבו לה קורוניה.
ב-9 באוגוסט 2018 חתם בווסטהאם יונייטד.
ב-3 ביוני 2019 חזר לספרד וחתם בדפורטיבו אלאבס.
ב-31 באוגוסט 2021 חתם באלצ'ה.
ב-31 בינואר 2022 עבר לקדיס.
ב-31 בדצמבר 2022 חזר פרס לדפורטיבו לה קורוניה מהפרימרה דיוויסיון RFEF, כששילם בעצמו כחצי מיליון יורו דמי שחרור לקדיס.
ב-23 בפברואר 2025 חתם פרס בפ.ס.וו איינדהובן.
הערות שוליים

↑  Jiménez, Francisco José (30 בדצמבר 2022). "No hay marcha atrás: Lucas Pérez paga de su bolsillo para irse del Cádiz" [No turning back: Lucas Pérez uses own money to leave Cádiz] (בספרדית). El Desmarque. נבדק ב-4 בינואר 2023. {{cite web}}:  (עזרה)
↑  "Transfer | PSV contracteert spits Lucas Pérez" [Transfers | PSV sign forward Lucas Pérez] (בהולנדית). PSV Eindhoven. 23 בפברואר 2025. נבדק ב-23 בפברואר 2025. {{cite web}}:  (עזרה)
הארווי קייטל

| --- | --- |

הארווי קייטל, 2012
 לידה:  13 במאי 1939 (בן 85) ברוקלין, ארצות הברית 
 מדינה:  ארצות הברית, רומניה 
 תקופת הפעילות:  מ-1967 
 מקום לימודים:  מכון לי סטרסברג לתיאטרון ולקולנוע  בית הספר למשחק סטלה אדלר  בית ספר ע"ש אברהם לינקולן  סטודיו אייץ' בי 
 בן או בת זוג:  דפנה קסטנר (2001–?)   לוריין בראקו (1982–1993) 
 צאצאים:  סטלה קייטל 
 מספר צאצאים:  3 
 פרופיל ב-IMDb
 
הארווי קייטל (באנגלית: Harvey Keitel; נולד ב-13 במאי 1939) הוא שחקן קולנוע יהודי-אמריקאי.
ביוגרפיה

הארווי קייטל נולד בברוקלין, ניו יורק, למרים (לבית קליין) והארי קייטל, מהגרים יהודים מרומניה ומפולין (בהתאמה), שלהם שני ילדים נוספים: רנה וג'רי. בגיל 16 התגייס לחיל הנחתים האמריקני, במסגרתו נשלח ללבנון בעת מלחמת האזרחים שהתחוללה שם (1958). לאחר שירותו הצבאי עבד ככתב בתי משפט, ולמד משחק אצל סטלה אדלר ולי סטרסברג.
ביוגרפיה > השנים הראשונות

קייטל קיבל תפקידים בהפקות אוף ברודוויי, שם הכיר את הבמאי מרטין סקורסזה, שליהק אותו לסרט הבכורה של שניהם הנקרא "מי דופק על דלתי?" (1967). מכאן החל שיתוף הפעולה בין השניים שהתפרס על שני העשורים הבאים. בין השאר כיכב לצד רוברט דה נירו ב"רחובות זועמים" (1973) וכסרסור ב"נהג מונית" (1976). התפקיד של קפטן בנג'מין וילארד ב"אפוקליפסה עכשיו" יועד לו במקור, אך הוא פוטר בשלב מוקדם של ההפקה, והוחלף על ידי מרטין שין.
במאי 1978 הגיע לישראל יחד עם רוברט דה נירו והמפיק ארנון מילצ'ן, לבחון אפשרות להפקת סרט בישראל, שלא יצא לפועל.
בסוף שנות השבעים קיבל קייטל בהוליווד בעיקר תפקידי משנה של האיש הרע, ובמקביל השתתף בפרויקטים אירופיים כדוגמת "הדואליסטים", שהיה סרט הבכורה של הבמאי רידלי סקוט. בשנות השמונים המשיך לככב בתפקידי הבריון, קייטל נעשה מזוהה עם תפקידיו המוקדמים והתקשה לקבל תפקידים בעלי אופי שונה. ב-1988 כיכב בסרט "הפיתוי האחרון של ישו" בתפקיד יהודה איש קריות. סרט שהקרנתו נאסרה תחילה בישראל על ידי המועצה לביקורת סרטים ומחזות, והותרה רק לאחר עתירה לבג"ץ. ב-1990 שיחק בסרט המתח "שני הג'ייקים", סרט המשך לסרט צ'יינהטאון בבימוי ג'ק ניקולסון ובכיכובו.
ביוגרפיה > פריצה ככוכב בינלאומי

בראשית שנות התשעים שוב גילם את תפקיד הבריון כשכיכב בסרט "באגסי" של בארי לוינסון, עליו קיבל מועמדות יחידה לפרס האוסקר, ב"תלמה ולואיז" ובסרט הבכורה של קוונטין טרנטינו, "כלבי אשמורת" (1992), ושנתיים אחר כך ב"ספרות זולה" (1994) סרטים שזכו להצלחה רבה ברחבי העולם.
לאחר מכן החל קייטל לבחור את תפקידיו בקפידה, במטרה לשנות את תדמיתו הקולנועית ולהציג מגוון רחב יותר של יכולות, דבר שהתאפשר לו רק בסרטים עצמאיים, בהם התבלט בחצי השני של שנות התשעים ובראשית שנות האלפיים. הוא כיכב בדרמה "הפסנתר" (1993), שזכה בפרס דקל הזהב של פסטיבל הקולנוע בקאן, ו"עישון" (1995), כמו גם בתפקיד שטן אבהי ב"שטן על הזמן" (2000), לצד אדם סנדלר, איש הצי האמריקני ב-צוללת U-571, וכסוכן FBI חרוץ ב"אוצר לאומי".
ביוגרפיה > בשנות ה-2000

בשנת 2001 כיכב בסרט "האזור האפור", המגולל את סיפורו של מרד הזונדרקומנדו באושוויץ. באוקטובר 2001, הגיע יחד עם הבמאי בלייק נלסון, להקרנת בכורה של הסרט בפסטיבל הסרטים הבינלאומי חיפה. בשנת 2002 שיחק בסרט "דרקון אדום", סרט מסדרת הסרטים חניבעל לקטר.
בשנת 2012 שיחק בתפקיד משני בקומדיה הרומנטית "ממלכת אור הירח" בבימויו של וס אנדרסון. בשנת 2013 שיחק בסרט "כנס העתידנים", סרט מדע בדיוני של הבמאי הישראלי ארי פולמן.
בשנת 2015 שיחק לצד מייקל קיין בדרמה זוכת הפרסים "נעורים" של הבמאי האיטלקי פאולו סורנטינו. בשנת 2018 שיחק בסרט "קודם נכבוש את ברוקלין" של הבמאי הישראלי דני אביכזר.
בשנת 2019 השתתף בסרט "עשו" בבימויו של פאבל לונגין על פי תסריט של יבגני רומן ומאיר שלו, המהווה עיבוד דובר אנגלית לספרו של שלו, "עשו", שצילומיו נערכו בישראל. באותה שנה גם שיחק בסרט "האירי" סרט פשע שהפיק וביים מרטין סקורסזה.
בשנת 2022 גילם את מאמן האגרוף קוס ד'אמטו (אנ') במיני-סדרת הדרמה הביוגרפית "מייק" של רשת הולו; אודות חייו של המתאגרף מייק טייסון.
בשנת 2024 שיחק את דמותו של לאלי סוקולוב בסדרה הבריטית-אמריקאית "המקעקע מאושוויץ" ששודרה ברשת Peacock האמריקאית וברשת Sky Atlantic (אנ') הבריטית, המבוססת על הרומן באותו שם מ-2018 מאת הסופרת הניו זילנדית הת'ר מוריס.
אקטיביזם

באוקטובר 2023, קייטל, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
חיים אישיים

קייטל קיים מערכות יחסים עם השחקנית לוריין בראקו בין השנים 1982–1993. ב-7 באוקטובר 2001 התחתן בירושלים עם השחקנית הקנדית דפנה קסטנר. קייטל הוא אב לשלושה ילדים משלוש נשים שונות: בת אחת ממערכות יחסיו עם בראקו, בן אחד מיחסיו עם ליסה קארמאזין ובן נוסף מנישואיו לקסטנר.
מסרטיו

"רחובות זועמים" (1973)
"אליס לא גרה כאן יותר" (1974)
"נהג מונית" (1976)
"ברוך בואך ללוס אנג'לס" (1977)
"הדואליסטים" (1977)
"מוות בשידור חי" (1979)
"סאטורן 3" (1980), של סטנלי דונן
"שאלה של זמן" (1980)
"הגבול" (1982)
"חכמים בלילה" (1986), של בריאן דה פלמה
"אמן החיזורים" (1987)
"הפיתוי האחרון של ישו" (1988)
"נערת החודש" (1989)
"ג'ק וג'ק" (1990), של ג'ק ניקולסון
"מחשבות קטלניות" (1991)
"תלמה ולואיז" (1991)
"באגסי" (1991)
"כלבי אשמורת" (1992)
"פקד מושחת" (1992)
"הנזירות בלוז" (1992)
"הפסנתר" (1993)
"קוד סודי נינה" (1993)
"שמש עולה" (1993)
"ספרות זולה" (1994)
"מישהו לאהוב" (1994)
"עישון" (1995)
"מוציאים עשן" (1995)
"קלוקרס" (1995), של ספייק לי (Clockers)
"מצאת החמה עד צאת הנשמה" (1996)
"ראש מעל המים" (1997)
"עיר של פשע" (1997)
"קופלנד" (1997)
"לולו על הגשר" (1998)
"הדרך לגרייסלנד" (1998)
"עד שיצא עשן" (1999)
"אזעקת שווא" (2000) - סרט טלוויזיה
"צוללת U-571"‏ (2000)
"שטן על הזמן" (2000)
"בחירתה של אב" (2001)
"דרקון אדום" (2002)
קובה ליברה (2003)
"אוצר לאומי" (2004)
"B קול" (2005)
"ארתור והמינימונים" (2006), של לוק בסון - דיבוב
"אוצר לאומי 2" (2007)
"המתנקש" (2007)
"ממזרים חסרי כבוד" (2009) - בקולו בלבד
"The Ministers"‏ (2009)
"פגוש את הפוקרס הקטנים" (2010)
"המדריך לסידורים אחרונים" (2010)
"ממלכת אור הירח" (2012)
"כנס העתידנים" (2013)
"By the Gun‏" (2014)
"נעורים" (2015)
"השישה המגוחכים" (2015)
"הקומיקאי" (2016)
"מאדאם" (2017)
"קודם ניקח את ברוקלין" (2018)
"האדם האחרון: על פני האדמה" (2018)
"אי הכלבים" (2018) - דיבוב
"האירי" (2019)
"Just Noise"‏ (2021)
"עשו" (2021)
"לנסקי" (2021)
The Baker‏ (2022)
"Spread"‏ (TBA)
Joe Baby‏ (TBA)
Theirs‏ (TBA)
Hellfire‏ (TBA)
מסרטיו > טלוויזיה

The Path to 9/11‏ (2006) - מיני-סדרה
החיים על מאדים (2009-2008)
מייק (2022)
אוצר לאומי: קצה ההיסטוריה (2022)
המקעקע מאושוויץ (2024)
הערות שוליים

↑  משה נתן,'"`UNIQ--nowiki-00000000-QINU`"'רחובות של פשע ואשמה, מעריב, 15 באוקטובר 1976
↑  שני שחקנים - ו"הפקה מעניינת", מעריב, 4 במאי 1978
↑  עדנה פיינרו,'"`UNIQ--nowiki-00000003-QINU`"'סקורסי מספר על ישו, חדשות, 27 באוקטובר 1988
↑  הצנזורה בארץ פסלה את "הפיתוי של ישו", חדשות, 18 באוקטובר 1988
↑  רן לוי-,'"`UNIQ--nowiki-00000006-QINU`"'הותרה הקרנת "הפיתוי האחרון של ישו׳, חדשות, 16 ביוני 1989
↑  מלכה שמין,'"`UNIQ--nowiki-00000008-QINU`"'מי תהום, חדשות, 6 בספטמבר 1990
↑  חגי לוי,'"`UNIQ--nowiki-0000000A-QINU`"'סרט / מה כבר אפשר והוסיף?, חדשות, 9 באוגוסט 1993
↑  דליה שלף,'"`UNIQ--nowiki-0000000C-QINU`"'סרטים חדשים - דרמה חושנית שזכתה בפסטיבל קאן 93', חדשות, 1 באוקטובר 1993
↑  נסים דיין,'"`UNIQ--nowiki-0000000E-QINU`"'‏דחקות עם השטן, מה יש, באתר גלובס, 31 בינואר 2001
↑  נילי ברקן,'"`UNIQ--nowiki-00000010-QINU`"'‏מומלץ לא למצמץ, באתר גלובס, 29 באוגוסט 2000
↑  אורי קליין,'"`UNIQ--nowiki-00000012-QINU`"'הארווי קייטל בישראל כאורח פסטיבל הקולנוע בחיפה, באתר הארץ, 5 באוקטובר 2001
↑  נילי ברקן,'"`UNIQ--nowiki-00000014-QINU`"'‏מותר הכבשים על הדרקון, באתר גלובס, 21 בנובמבר 2002
↑  '"`UNIQ--nowiki-00000016-QINU`"'נירית אנדרמן,'"`UNIQ--nowiki-00000017-QINU`"'הצצה ראשונה לסרט החדש של ארי פולמן, באתר הארץ, 10 במאי 2013
↑  '"`UNIQ--nowiki-00000019-QINU`"'אורי קליין,'"`UNIQ--nowiki-0000001A-QINU`"'מלבד סצינות מרהיבות ביופיין, לא תזכרו דבר מהסרט "נעורים", באתר הארץ, 10 במרץ 2016
↑  אמיר בוגן,'"`UNIQ--nowiki-0000001C-QINU`"'מישראל לברוקלין: הסרט שמתחיל בזוהר ארגוב ונגמר בהארווי קייטל, באתר ynet, 8 במרץ 2018
↑  '"`UNIQ--nowiki-0000001E-QINU`"'איתי שטרן,'"`UNIQ--nowiki-0000001F-QINU`"'הארווי קייטל יככב בעיבוד קולנועי לספר של מאיר שלו, באתר הארץ, 27 במרץ 2018
↑  '"`UNIQ--nowiki-00000021-QINU`"'איתמר זהר,'"`UNIQ--nowiki-00000022-QINU`"'"האירי", הסרט החדש של סקורסזה עם דה נירו ופצ'ינו, גורף שבחים מהמבקרים, באתר הארץ, 28 בספטמבר 2019
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
↑  גואל פינטו,'"`UNIQ--nowiki-00000028-QINU`"'השחקן הארווי קייטל התחתן הערב בירושלים, באתר הארץ, 7 באוקטובר 2001
↑  עירית שמגר,'"`UNIQ--nowiki-0000002A-QINU`"'קלוז אף / "חכמים בלילה", מעריב, 1 באוגוסט 1986
| 0 | 1 | 2 |
| --- | --- | --- |
| הקודם: 1992: ראסל קרואו (רומפר סטומפר) | פרסי מכון הקולנוע האוסטרלי – השחקן הראשי הטוב ביותר   1993: הארווי קייטל (הפסנתר)  | הבא: 1994: ניקולס הופ (ילד רע) |
| --- | --- |
בקרת זהויות :  NLI: 987007263745505171  PLWABN: 9810653503905606  BNE: XX1067130  BnF: cb138959146 (data)  CANTIC: a11735193  GND: 120568616  ISNI: 0000 0001 2142 1507  LCCN: no92003380  LNB: 000243795  MusicBrainz: 070c2629-7ccf-413b-8fb5-62fa77641f42  NKC: xx0031484  NTA: 071918779  SNAC: w6xd1x8g  SUDOC: 059404426  VIAF: 85493720   WorldCat (עם VIAF): 85493720
הווה אמינא

הווה אמינא (מארמית, בעברית: "הייתי אומר") הוא ביטוי מהתלמוד הבבלי המתייחס לסברא שבסופו של דבר לא התקבלה כמסקנה, במהלך בירור סברות שונות. המילים "הווה אמינא" פותחות דברי ההסבר על האפשרות האחרת שהיה ניתן לומר, לולא ההלכה שחידש התנא או האמורא. להווה אמינא יש לעיתים קרובות משמעות הלכתית, שכן אף על פי שהיא לא נפסקה להלכה, ניתן ללמוד ממנה באופן עקיף הלכות רבות המופיעות בתוכן ההווה אמינא.
רקע

אמוראי התלמוד הבבלי פירטו שלב אחרי שלב את ההוכחה להלכה שחידשו. רובו של התלמוד הבבלי בנוי משאלות ותשובות, וכאשר ההלכה נדרשת מפסוק ממנו נלמדת ההלכה, מפורט מהו הפסוק, מהם הפירושים שניתן לומר בביאור הפסוק, ומדוע יש לדחות כל אחד מהם מלבד הפירוש האמיתי.
משמעות המונח

פירושו של הביטוי "הווה אמינא" הוא "הייתי אומר" או "היינו אומרים". לעיתים, ה"הווה אמינא" היא הדעה שניתן היה לומר לולא היו נכתבות אות או מילה מסוימת בפסוק. בתלמוד הבבלי מבואר באריכות מדוע נצרכת מילה זו או אחרת, ולפעמים אפילו מדוע נצרך פסוק מסוים שנכפל מספר פעמים בתורה, ומוסבר שלולא הייתה נכתבת מילה מסוימת זו, 'הייתי אומר' שההלכה היא כך, ולכן אנו צריכים את המילה האחרת, המלמדת אותנו כך וכך.